เจเนอรัล อิเล็กทริก จีอีเอนเอ็กซ์

เจเนอรัล อิเล็กทริก จีอีเอนเอ็กซ์ (GEnx) หรือ (เจเนอรัล อิเล็กทริก เน็กซ์เจเนอเรชัน) เป็นเครื่องยนต์ไอพ่นเทอร์โบแฟนชนิดบายพาสสูง แบบแกนไหลตาม ที่มีโรเตอร์คู่ ซึ่งมีความก้าวหน้าทางเทคโนโลยี ผลิตโดยบริษัท จีอี แอโรสเปซ สำหรับใช้กับเครื่องบิน โบอิง 747-8 และ โบอิง 787 เครื่องยนต์ GEnx เข้ามาแทนที่รุ่น CF6 ในสายผลิตภัณฑ์ของ เจเนอรัล อิเล็กทริก

 การพัฒนา 
ในปี พ.ศ. 2547 เครื่องยนต์ GEnx และ Rolls-Royce Trent 1000 ได้รับการคัดเลือกโดยบริษัท โบอิง ภายหลังการเปรียบเทียบแข่งขันระหว่างผู้ผลิตเครื่องยนต์รายใหญ่ 3 ราย เครื่องยนต์ GEnx ได้นำเทคโนโลยีบางส่วนจากเครื่องยนต์ จีอี90 มาใช้ รวมถึงใบพัดพัดลมแบบคอมโพสิตที่ออกแบบให้โค้ง คอมเพรสเซอร์แรงดันสูง 10-สเตจ ที่เคยใช้ในรุ่นก่อนหน้า นอกจากนี้โครงครอบพัดลมของ GEnx ยังใช้วัสดุคอมโพสิต ซึ่งเป็นการต่อยอดเทคโนโลยีที่ทันสมัยในการลดน้ำหนักและเพิ่มความแข็งแรง

คาดว่าเครื่องยนต์จะมีแรงขับระหว่าง 53,000 ถึง 75,000 ปอนด์ หรือ 240 - 330 กิโลนิวตัน การทดสอบครั้งแรกเริ่มในปี พ.ศ. 2549 กำหนดเข้าสู่การใช้งานเดิมวางแผนไว้ปี พ.ศ. 2551 แต่ล่าช้าตามกำหนดการส่งมอบของโบอิง 787 โบอิงคาดการณ์ว่า GEnx จะประหยัดเชื้อเพลิงได้ถึง 20% และเงียบกว่าเครื่องยนต์เทอร์โบแฟนที่มีใช้งานอยู่ในปัจจุบันอย่างมีนัยสำคัญ

 การออกแบบ 
GEnx เป็นเครื่องยนต์เทอร์โบแฟนรุ่นใหม่ที่ถูกพัฒนาต่อยอดจากรุ่น GE90 โดยเน้นประสิทธิภาพเชิงพลังงาน น้ำหนักเบา เสียงรบกวนต่ำ และต้นทุนการบำรุงรักษาที่ลดลงอย่างมีนัยสำคัญ สำหรับโบอิง 787 ใช้พัดลมขนาด 111.1 นิ้ว (282 ซม.) ขณะที่ในโบอิง 747-8 จะใช้พัดลมขนาดเล็กลงคือ 104.7 นิ้ว (266 ซม.) ทั้งนี้เพื่อให้เหมาะสมกับขนาดและการติดตั้งในตัวเครื่องบินแต่ละแบบเพื่อช่วยลดน้ำหนัก เครื่องยนต์รุ่นนี้ใช้ใบพัดพัดลมคอมโพสิตจำนวน 18 ใบ โครงพัดลมผลิตจากวัสดุคอมโพสิต ใบกังหันแรงดันต่ำขั้นที่ 6 และ 7 ผลิตจากไทเทเนียมอลูมิไนด์ ซึ่งมีน้ำหนักเบาและทนความร้อนได้สูง
ด้านประสิทธิภาพเชื้อเพลิงดีกว่ารุ่น CF6 ถึง 15% ซึ่งมาจากปัจจัยสำคัญ คือ อัตราส่วนบายพาส (Bypass Ratio) สูงถึง 9.0:1 อัตราส่วนความดันรวม (Overall Pressure Ratio) สูงถึง 58.1:1 ใช้คอมเพรสเซอร์แรงดันสูงแบบ 10 สเตจ และใบพัดพัดลมที่ใหญ่ขึ้นและมีรูปทรงอากาศพลศาสตร์ดีขึ้น ทำให้เสียงรบกวนลดลง
เครื่องยนต์ได้รับการออกแบบให้มีอายุใช้งานเมื่อติดตั้งอยู่บนปีกได้นานขึ้น 20% (on-wing life) โดยใช้ชิ้นส่วนน้อยลงกว่าเครื่องยนต์รุ่นเดิมถึง 30% ส่งผลให้ค่าบำรุงรักษาลดลงใช้การออกแบบแบบ contra-rotating architecture (เพลาหมุนสวนทางกัน) ช่วยลดแรงเฉื่อยและเพิ่มประสิทธิภาพการถ่ายเทพลังงาน

เครื่องยนต์นี้ใช้ Lean TAPS combustor ซึ่งช่วยลดการปล่อยก๊าซมลพิษ NOx พร้อมทั้งควบคุมแรงดันตกคร่อมและแรงย้อนกลับได้ดีเยี่ยม นอกจากนี้ยังมีนวัตกรรมเพิ่มเติม เช่น ขอบนำของใบพัดทำจากโลหะผสมเหล็ก เพื่อเพิ่มความแข็งแรงโครงพัดลมแบบคอมโพสิตช่วยลดการขยายตัวจากความร้อน และคอมเพรสเซอร์แรงดันสูงที่มีอัตราส่วนแรงอัด 23:1 ดัดแปลงจาก GE90-94B

 คุณลักษณะ 
+ข้อมูลรุ่นย่อย-1B70-1B74/75-1B76/78-2B67Bติดตั้งโบอิง 787-8โบอิง 787-9โบอิง 787-10โบอิง 747-8เส้นผ่านศูนย์กลางของใบพัดคอมเพรสเซอร์1 fan, 4 LP, 10 HP1 fan, 3 LP, 10 HPกังหัน2 HP, 7 LP2 HP, 6 LPแรงขับสำหรับการทะยานขึ้นอัตราส่วนบายพาสขณะทะยานขึ้น9.39.19.18.0อัตราส่วนความดันรวมขณะทะยานขึ้น43.846.347.444.7อัตราส่วนความดันรวมเมื่อถึงระดับเพดานบิน53.355.458.152.4ปริมาณอากาศต่อวินาทีขณะทะยานขึ้นระยะจากหน้าแปลนถึงหน้าแปลนความเร็วรอบLP 2,560, HP 11,377LP 2,835, HP 11,377น้ำหนักเครื่องเปล่าอัตราส่วนแรงขับต่อน้ำหนัก

 อ้างอิง 

 แหล่งข้อมูลอื่น 





หมวดหมู่:เครื่องยนต์เทอร์โบแฟนแบบบายพาสสูง
หมวดหมู่:เครื่องยนต์อากาศยานเจเนอรัลอิเล็กทริก
หมวดหมู่:เครื่องยนต์เทอร์โบแฟนในคริสต์ทศวรรษ 2000